KVBA sê SAID-afdanking was regverdig | Maroela Media
KVBA sê SAID-afdanking was regverdig
Die Suid-Afrikaanse Inkomstediens het die besluit deur die Kommissie vir Versoening, Bemiddeling en Arbitrasie (KVBA) verwelkom dat sy afdanking van die voormalige regshoof adv. Refiloe Mokoena regverdig was.
Die KVBA het Mokoena se bewering, dat die SAID onregverdig opgetree het toe sy afgedank is ná sy tydens 'n dissiplinêre verhoor skuldig bevind is aan wangedrag, van die hand gewys. Die KVBA het Mokoena se verweer verwerp dat daar nie 'n prima facie-saak teen haar bestaan het nie.
Die kommissie het ook Mokoena se besluit, om nie self te getuig of getuies te roep wat haar saak kan staaf nie, in 'n negatiewe lig beskou.
Maroela Media het vroeër berig Mokoena is in November 2019 afgedank ná 'n vyf dag lange dissiplinêre verhoor. Aan die einde van die verhoor is Mokoena skuldig bevind aan wangedrag op die volgende aanklagte:
dat sy aktief BTW-terugbetalings ter waarde van R150 miljoen gefasiliteer het sonder redelike gronde om dit te doen;
dat Mokoena nie die vereiste belasting en/of regskennis gehad het nie, maar steeds die SAID en eksterne kenners oor belastingwetgewing teëgegaan het en 'n artikel van die BTW-wet, wat herroep is, gebruik het om haar besluit, dat Oakbay-terugbetalings aan 'n derdeparty betaal mag word, te regverdig;
dat sy belastingbetaler-inligting gedeel het en dus wetgewing oortree het dat belastingbetalers se inligting vertroulik gehou moet word.
Die SAID het met die bevindings van die dissiplinêre verhoor saamgestem dat die aanklagte teen Mokoena só ernstig is dat sy oneerlik opgetree het en dat haar optrede haar ongeskik gemaak het om op te tree as die SAID se regshoof.
"Die SAID kan nou uiteindelik, ná die KVBA se beslissing, 'n lyn trek onder die saak en al sy energie daarop fokus om die organisasie vorentoe te vat," het die SAID in 'n verklaring gesê.
Vlak 3 nie streng genoeg nie, sê medici
Ses vas oor gewelddadige betogings in Harrismith
Hoor, hoor vír SAID, dat hulle besig is om KORRUPSIE vas te vat!
Maar moenie worry jou kredentials op jou CV is nou perfek om 'n cANCer politician te word. Hulle kan jou nou in die treasury sit. Of mini star van die Reserwe bank maak